Johannes Lavik (1883–1952)

Johannes Lavik (1883–1952) var en norsk redaktør, forfatter og kristenleder.

Lavik var sønn av predikant, bonde, stortingsmann og redaktør Andreas Lavik (1854–1918). Han ble født tre år før faren ble ordfører i Kvinnherad, og hadde ti søsken.

I 1913 tok Johannes Lavik juridisk embetseksamen (cand. jur.) ved Universitetet i Oslo. Han jobbet bare ett år som jurist, nemlig som sorenskriverfullmektig. Etter det gikk han over i avisbransjen og ble den første sekretæren i nystartede Kristelig Pressekontor (KPK). Dette var i realiteten en redaktørstilling, og Lavik hadde denne funksjonen fram til 1919. 
 
I 1918 ble Lavik spurt av en gruppe misjonsmenn fra Vestlandet, ledet av faren Andreas Lavik, om han ville være den første redaktøren i en ny, kristen avis som skulle få navnet Dagen. I november 1918 ble han ansatt, og fra da av var han med på å planlegge den nye avisen som så dagens lys i august 1919. 

Lavik ble mest kjent for sitt lange virke som redaktør, og han fikk tilnavnet «redaktøren med gullpennen». Han ledet Dagen fram til han døde i 1952.

Bibliografi (utvalg) 
Lavik ga ut flere bøker, deriblant: 

 1919: Andreas Lavik: en biografisk skisse
 1929: Korset eller Sverdet
 1933: Kristendom og politikk
 1946: Spenningen i norsk kirkeliv: kirkehistoriske konturteginger

Referanser 

Norske redaktører
Norske kristne predikanter